የቱኒዚያ ፕሬዚዳንታዊ ምርጫ ካይስ ሳይድ በሰፊ የድምፅ ልዩነት አሸነፉ
የሕግ ፕሮፌሰር የሆኑት ካይስ ሳይድ 72.71 ከመቶ ድምጽ በማግኘት የቱኒዚያን ፕሬዚዳንታዊ ምርጫ በሰፊ ልዩነት ማሸነፍ መቻላቸውን የሀገሪቱ የምርጫ ኮሚሽን አረጋግጧል፡፡አንድ ሚሊዮን ድምፅ ካገኙት ተፎካካሪያቸው ናቢል ካሮይ በተሻለ ፕሮፌሰር ሳይድ 2.7 ሚሊዮን ድምጽ ማግኘታቸውን ነው ኮሚሽኑ የገለፀው፡፡አብዛኛውን የምርጫ ዘመቻ በእስር ላይ ያሳለፉ ካሮይ ሰኞ ማለዳ ላይ የምርጫ ጉዟቸውን በሽንፈት ደምድመዋል፡፡እሁድ እለት የምርጫ ውጤት ከታወቀ በኋላ አሸናፊ የሆኑት ካይስ ሳይድ የተገኘውን ድል “በሕገ-መንግስታዊ ህጋዊነት ውስጥ ያለ አብዮት” ሲሉ ነው የገለፁት።90 ከመቶ የሚሆኑት ከ18 እስከ 25 ዓመት ዕድሜ ያላቸው ወጣቶች ለ61 አመቱ ካይስ ሳይድ ድምጽ እንደሰጡ ነው የተገለፀው። (ምንጭ፡- አልጀዚራ)